פאן (להקה)

פאן (באנגלית: .Fun) היא להקת רוק אלטרנטיבי אמריקאית שהוקמה בניו יורק על ידי סולן הלהקה, נייט רוס, מקים להקת "הפורמט". אחרי פירוק להקת "הפורמט" ב-2008, הקים רוס את הלהקה יחד עם אנדרו דוסט וג'ק אנטונוף. אלבום הבכורה של הלהקה, "Aim and Ignite", יצא לאור בשנת 2009. אלבומה השני של הלהקה, "Some Nights", יצא לאור בפברואר 2012. בשנת 2008, לאחר פירוק הלהקה "הפורמט", פנה נייט רוס לאנדרו דוסט וג'ק אנטונוף להצטרף ללהקה החדשה שהוא מקים. דוסט ואנטונוף ניגנו בעבר יחד עם "הפורמט" במהלך סיבוב הופעות. כעבור שבוע החלו השלושה לעבוד יחדיו בניו ג'רזי. הדמו הראשון אותו הקליטה הלהקה היה השיר "Benson Hedges". ב-20 בספטמבר 2008 השיר היה זמין בחינם דרך מגזין המוזיקה "Spin". הלהקה פנתה למפיק סטיבן מקדונלד, שהפיק בעבר את האלבום "Dog Problems" של "הפורמט", להפיק עבורם את אלבומם הראשון. אלבום הבכורה של הלהקה הוקלט בסתיו 2008. הסינגל הראשון מהאלבום, "At Least I'm Not as Sad As I Used to Be", יצא לאור ב-6 באפריל 2009. את השיר ניתן היה להוריד דרך עמוד המייספייס של הלהקה. ב-25 באוגוסט 2009 יצא לאור אלבום הבכורה של הלהקה, "Aim and Ignite". האלבום הגיע למקום ה-71 במצעד האלבומים האמריקאי בילבורד 200. הסינגל השני מהאלבום, "All the Pretty Girls", יצא לאור ב-4 בנובמבר 2009. ב-16 באוגוסט 2010 יצא לאור הסינגל השלישי מהאלבום, "Walking the Dog". ב-27 באפריל 2011 הועלה ליוטיוב סרטון של הלהקה מופיעה עם שיר חדש הנקרא "Carry On". אלבומה השני של הלהקה "Some Nights" יצא לאור ב-21 בפברואר 2012. ב-20 בספטמבר 2011 יצא הסינגל הראשון מהאלבום, We Are Young. הסינגל זכה להצלחה רבה, הוא דורג בפסגות מצעדים רבים וזיכה את הלהקה בפרס גראמי לשיר הטוב ביותר של השנה בשנת 2013. ב-4 ביוני 2012 יצא לאור הסינגל השני מהאלבום הנושא את שמו של האלבום, Some Nights. זהו השיר השני של הלהקה שהגיע לעשרת המקומות הראשונים במצעד הסינגלים "בילבורד הוט 100", והשיר השני של הלהקה שזכה למעמד פלטינה בארצות הברית. הסינגל השלישי מן האלבום, Carry On, יצא לאור ב-23 באוקטובר 2012. השיר נכנס למצעד הסינגלים האמריקאי בילבורד הוט 100 תחילה במקום ה-100, ולאחר כמה שבועות עלה למקום ה-20. הקליפ לשיר יצא לאור ב-24 באוקטובר 2012. ב-3 בנובמבר 2012 הופיעה הלהקה עם השירים "Some Nights" ו-"Carry On" בתוכנית "Saturday Night Live". ב-10 בפברואר 2013, בטקס פרסי גראמי ה-55, זכתה הלהקה בשני פרסי גראמי לשיר השנה ולתגלית השנה. ב-26 בפברואר 2013 יצא לאור הסינגל הרביעי מהאלבום, Why Am I the One. ב-17 בדצמבר 2013 הוציאה לאור הלהקה מיני-אלבום לייב, "Before Shane Went To Bangkok: Live in The USA", הכולל שירים מאלבומיה הקודמים, ואת השיר "What the Fuck". ב-18 ביוני 2014 הופיעה הלהקה עם שיר חדש הנקרא "Harsh Lights" בתוכנית "The Tonight Show Starring Jimmy Fallon". ערך מורחב – דיסקוגרפיה של פאן 2010: Fun. Live At Fingerprints 2012: Nova's Red Room Presents Fun. 2012: The Ghost That You Are to Me 2012: iTunes Session 2013: Selections & B-Sides from Aim & Ignite 2013: Before Shane Went To Bangkok: Live in The USA 2014: Point and Light 2009: Aim and Ignite 2012: Some Nights אתר האינטרנט הרשמי של פאן פאן, ברשת החברתית פייסבוק פאן, ברשת החברתית אקס (טוויטר) פאן, במסד הנתונים הקולנועיים IMDb (באנגלית) פאן, באתר אפל מיוזיק (באנגלית) פאן, באתר ספוטיפיי פאן, באתר Last.fm (באנגלית) פאן, באתר AllMusic (באנגלית) פאן, באתר MusicBrainz (באנגלית) פאן, באתר דיזר פאן, באתר Discogs (באנגלית) פאן, באתר Songkick (באנגלית) פאן, באתר בילבורד (באנגלית) Members of the Format, Steel Train, Anathallo Unite as Fun. באתר המגזין "Spin", ב-20 באוגוסט 2008. "Dear You: Letter from Nate + new song!" בעמוד המייספייס של הלהקה, ב-6 באפריל 2009. Fun. - Carry On (Live @ TCNJ), סרטון באתר יוטיוב "Fun to be Musical Guest on SNL" באתר huffingtonpost, ב-21 באוקטובר 2012.